CELEX: 52019PC0474
Language: sl
Date: 2019-10-17
Title: Predlog UREDBA SVETA o dodelitvi ribolovnih možnosti v skladu s Protokolom o izvajanju Sporazuma o partnerstvu v ribiškem sektorju med Republiko Senegal in Evropsko unijo

EVROPSKA KOMISIJA
            Bruselj, 17.10.2019
            COM(2019) 474 final
            2019/0227(NLE)
            Predlog
            UREDBA SVETA
            o dodelitvi ribolovnih možnosti v skladu s Protokolom o izvajanju Sporazuma o partnerstvu v ribiškem sektorju med Republiko Senegal in Evropsko unijo
            
               
         
         
            
                OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               
                  Komisija je na podlagi ustreznih pogajalskih smernic
                     1
                   opravila pogajanja z vlado Republike Senegal (v nadaljnjem besedilu: Senegal) za sklenitev novega protokola k obstoječemu sporazumu o ribištvu. Po koncu pogajanj je bil 19. julija 2019 parafiran nov protokol. Protokol zajema petletno obdobje od datuma začetka njegove začasne uporabe, to je od datuma njegovega podpisa, kot je navedeno v členu 16 Protokola.
               
               
                  Protokol določa naslednje ribolovne možnosti za plovila Unije:
               
            
            
               –28 zamrzovalnih plovil za ribolov tuna s potegalko;
            
            
               –10 plovil z ribiško palico; 
            
            
               –5 plovil s parangalom; 
            
            
               –2 plovili z vlečno mrežo.
            
            
               
                  Določiti je treba način razdelitve teh ribolovnih možnosti med države članice.
               
            
            
               •Skladnost z veljavnimi predpisi s področja zadevne politike
            
            
               
                  V skladu s prednostnimi nalogami prenovljene ribiške politike
                     2
                   novi protokol plovilom Unije zagotavlja ribolovne možnosti v vodah Senegala na podlagi najboljšega razpoložljivega znanstvenega mnenja in ob upoštevanju priporočil Mednarodne komisije za ohranitev tunov v Atlantiku (ICCAT). Pri novem protokolu se upoštevajo rezultati ocene zadnjega protokola (2014–2019) in v prihodnost usmerjene ocene smotrnosti sklenitve novega protokola. Obe oceni so izvedli zunanji strokovnjaki. Protokol bo Evropski uniji in Senegalu prav tako omogočil tesnejše sodelovanje pri spodbujanju odgovornega izkoriščanja ribolovnih virov v senegalskih vodah in podprl prizadevanja te države za razvoj njenega ribiškega sektorja, kar je v interesu obeh pogodbenic. 
               
            
            
               •Skladnost z drugimi politikami Unije
            
            
               
                  Pogajanja o novem protokolu k sporazumu o partnerstvu v ribiškem sektorju s Senegalom so del zunanjega delovanja Unije v zvezi z afriškimi, karibskimi in pacifiškimi državami. Pri teh pogajanjih se upoštevajo zlasti cilji Unije s področja spoštovanja demokratičnih načel in človekovih pravic.
               
               
                  Vendar pa bi na lokalni ravni gospodarska dejavnost v ribiškem sektorju v Senegalu prispevala k odpravljanju temeljnih vzrokov nedovoljenih migracij.
               
            
            
               1.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Izbrana pravna podlaga je Pogodba o delovanju Evropske unije, ki v členu 43(3) določa, da Svet na predlog Komisije sprejme dodelitev ribolovnih možnosti. 
            
            
               •Subsidiarnost (za neizključno pristojnost)
            
         
         
            
               Področje ukrepa je v izključni pristojnosti. 
            
            
               2.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               
                  V okviru naknadne in predhodne ocene so bila opravljena posvetovanja z zainteresiranimi stranmi o morebitnem novem protokolu med Unijo in Senegalom. Na tehničnih sestankih so bila posvetovanja opravljena tudi s strokovnjaki iz držav članic in sektorja. Na podlagi teh posvetovanj je bilo sklenjeno, da bi bilo za Unijo in Senegal koristno, da bi sklenila nov protokol k sporazumu o partnerstvu v ribiškem sektorju.
               
            
            
               •Posvetovanja z zainteresiranimi stranmi
            
            
               
                  V okviru ocene so bila opravljena posvetovanja z državami članicami, predstavniki sektorja, mednarodnimi organizacijami, civilno družbo in ribiško upravo Senegala. Posvetovanja so potekala tudi v okviru Svetovalnega sveta za ribolov v oddaljenih vodah (LDAC).
               
            
            
               •Zbiranje in uporaba strokovnih mnenj
            
            
               Predhodno in naknadno oceno je za Komisijo v skladu s členom 31(10) uredbe o skupni ribiški politiki opravil neodvisni svetovalec. 
            
            
               3.PRORAČUNSKE POSLEDICE
            
            
               Osnutek uredbe ne vpliva na proračun Unije.
            
            
               4.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
            
               Ta postopek se začenja vzporedno s postopkoma v zvezi s sklepom Sveta o podpisu, v imenu Unije, Protokola k Sporazumu o partnerstvu v ribiškem sektorju med Republiko Senegal in Evropsko unijo ter sklepom Sveta o njegovi sklenitvi. Ta uredba se mora začeti uporabljati takoj, ko so na podlagi Sporazuma možne ribolovne dejavnosti, tj. od datuma začetka začasne uporabe Protokola. 
            
            
               2019/0227 (NLE)
            
            
               Predlog
            
            
               UREDBA SVETA
            
            
               o dodelitvi ribolovnih možnosti v skladu s Protokolom o izvajanju Sporazuma o partnerstvu v ribiškem sektorju med Republiko Senegal in Evropsko unijo
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije ter zlasti člena 43(3) Pogodbe,
            
            
               ob upoštevanju predloga Evropske komisije,
            
         
         
            
               ob upoštevanju naslednjega:
            
            
               (1)Svet je 2. marca 2015 sprejel Sklep (EU) 2015/384
                  3
                o sklenitvi Sporazuma o partnerstvu v ribiškem sektorju med Republiko Senegal in Evropsko unijo (v nadaljnjem besedilu: Sporazum)
                  4
               . Sporazum je začel veljati 20. novembra 2014 in še vedno velja.
            
            
               (2)Sedanji protokol o izvajanju Sporazuma se izteče 19. novembra 2019.
            
            
               (3)V skladu s Sklepom Sveta 2019/.../EU
                  5
                je bil 19. julija 2019 parafiran nov protokol o izvajanju Sporazuma (v nadaljnjem besedilu: Protokol).
            
            
               (4)Ribolovne možnosti iz Protokola je treba državam članicam dodeliti za celotno trajanje njegove uporabe.
            
            
               (5)Protokol se bo začasno uporabljal od datuma njegovega podpisa, da se zagotovi čimprejšnji začetek ribolovnih dejavnosti plovil Unije. Zato bi bilo treba to uredbo uporabljati od istega datuma –
            
            
               SPREJEL NASLEDNJO UREDBO:
            
            
               Člen 1
            
            
               Ribolovne možnosti, določene na podlagi Protokola o izvajanju Sporazuma o partnerstvu v ribiškem sektorju med Republiko Senegal in Evropsko unijo (v nadaljnjem besedilu: Protokol), se državam članicam dodelijo, kot sledi:
            
            
               (a)zamrzovalna plovila za ribolov tuna s potegalko:
            
            
               Španija:
                     
                     [16]
                     plovil
            
            
                             Francija:
                     
                     [12]
                     plovil
            
            
               (b)plovila z ribiško palico: 
            
            
               Španija: 
                     
                     [8]
                     plovil
            
            
               Francija: 
                     
                     [2]
                     plovili
            
            
               (c)plovila s parangalom:
            
            
               Španija:
                     
                     [3]
                     plovila
            
            
               Portugalska:
                     
                     [2]
                     plovili
            
            
               (d)plovila z vlečno mrežo: 
            
            
               Španija: 
                     
                     [2]
                     plovili
            
         
         
            
            
               Člen 2
            
            
               Ta uredba začne veljati dan po objavi v Uradnem listu Evropske unije.
            
            
               Uporablja se od datuma začetka uporabe Protokola.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sprejete 15. julija 2019 na zasedanju Sveta za kmetijstvo in ribištvo.
               
               
                  
                     (2)
                  
                        UL L 354, 28.12.2013, str. 22.
               
               
                  
                     (3)
                  
                        Sklep Sveta (EU) 2015/384 z dne 2. marca 2015 o sklenitvi Sporazuma o partnerstvu med Evropsko unijo in Republiko Senegal o trajnostnem ribolovu ter njegovega protokola o izvajanju, v imenu Evropske unije (UL L 65, 10.3.2015, str. 1).
               
               
                  
                     (4)
                  
                        Sporazum o partnerstvu med Evropsko unijo in Republiko Senegal o trajnostnem ribolovu (UL L 304, 23.10.2014, str. 3).
               
               
                  
                     (5)
                  
                        Sklep Sveta (EU) 2019/... z dne … … (UL L ..., ..., str. …).